Γ.Α.Σ. Απόλλων Πτολεμαΐδας

Ο Γυμναστικός Αθλητικός Σύλλογος Απόλλων Πτολεμαΐδας είναι ελληνικό αθλητικό σωματείο, που δραστηριοποιείται στην πόλη της Πτολεμαΐδας, στο Νομό Κοζάνης, όπου και βρίσκεται η έδρα του, το Δημοτικό Γυμναστήριο Πτολεμαΐδας. Επίσημα χρώματά του είναι το κόκκινο, το μπλε και ενίοτε το άσπρο. Έμβλημά του είναι ο αρχαιοελληνικός θεός Απόλλωνας. Διαθέτει τμήματα γυναικείας καλαθοσφαίρισης όλων των ηλικιακών κατηγοριών: μίνι κορασίδων, παγκορασίδων, νεανίδων και γυναικών.

 Ιστορική ανδρομή 
Ο Απόλλωνας ιδρύθηκε στις 10 Αυγούστου του 1989 στην Πτολεμαΐδα για να εισάγει το γυναικείο μπάσκετ στην τοπική κοινωνία και στον αθλητισμό των μικρών κορασίδων.«Απόλλων Πτολεμαΐδας – 20 χρόνια προσφοράς στον αθλητισμό» , άρθρο στον ιστότοπο PrLogos.gr, 11 Αυγούστου 2009. Ιδιαίτερη έμφαση δίνεται στην οργάνωση των τμημάτων υποδομής νεαρών κοριτσιών με αξιόλογα αποτελέσματα. Αθλήτριες του συλλόγου έχουν συμμετάσχει κατά καιρούς στις Εθνικές ομάδες Νεανίδων και Γυναικών.

 Ελληνικό πρωτάθλημα 
Οι πρώτες διακρίσεις του συλλόγου ήρθαν τις περιόδους 1992-93 και 1993-94 οπότε και κατέκτησε την πρώτη θέση στο πρωτάθλημα που διοργανώνει η Ε.ΚΑ.Σ.ΔΥ.Μ. Με τον τρόπο αυτό εξασφαλισε τη συμμετοχή του στα πανελλήνια πρωταθλήματα.«Ένωση Καλαθοσφαιρικών Σωματείων Δυτικής Μακεδονίας» , πληροφορίες στον επίσημο ιστότοπο της Ε.Ο.Κ.

Το καλοκαίρι του 1995 ο ισχυρός οικονομικός παράγοντας της Πτολεμαΐδας, Στέφανος Κωνσταντινίδης, αναλαμβάνει τη διοίκηση της ομάδας μαζί με τους συνεργάτες του. Την περίοδο που ακολούθησε (1995-96), η ομάδα της Πτολεμαϊδας αναδείχθηκε πρωταθλήτρια της Β' Εθνικής Κατηγορίας (η οποία σήμερα έχει καταργηθεί), πετυχαίνοντας την άνοδο στην κορυφαία κατηγορία των ελληνικών πρωταθλημάτων.«Πρωταθλητές Β' Εθνικής Κατηγορίας Γυναικών» , πληροφορίες στον επίσημο ιστότοπο της Ε.Ο.Κ. Ο σύλλογος ισχυροποιήθηκε ακόμη περισσότερο με τη συγχώνευσή του με τον Αρίωνα Πτολεμαΐδας το ίδιο καλοκαίρι.

Την περίοδο 1996-97 υποβιβάστηκε, ωστόσο την άνοιξη της επόμενης χρονιάς, 1997-98, κατέκτησε το πρωτάθλημα της νεοσύστατης Α2 Εθνικής Κατηγορίας.«Πρωταθλητές Α2 Εθνικής Κατηγορίας Γυναικών» , πληροφορίες στον επίσημο ιστότοπο της Ε.Ο.Κ. Έκτοτε συμμετείχε αδιάλλειπτα στο πρωτάθλημα της Α1 Εθνικής Κατηγορίας για κάτι λιγότερο από μία δεκαπενταετία, κατακτώντας τις περισσότερες από αυτές τις χρονιές κάποια θέση στην αρχική πεντάδα.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.

 Τελικοί Κυπέλλου Ελλάδος 
Στα πλαίσια του θεσμού του Κυπέλλου Ελλάδος, η ομάδα του Απόλλωνα έχει λάβει μέρος σε τρία Final-4 χωρίς ωστόσο να κατακτήσει ποτέ το τρόπαιο. Αρχικά, στις 22-23 Απριλίου 2000 στις Σέρρες, όπου και αντιμετώπισε διαδοχικά τη Μ.Ε.Ν.Τ. (62-60) στον ημιτελικό και την ομάδα του Παναθηναϊκού στον τελικό, από τον οποίο και ηττήθηκε οριακά με σκορ 74-72.«Η ιστορία των τελικών Κυπέλλου Γυναικών» , πληροφορίες στον επίσημο ιστότοπο της Ε.Ο.Κ. Κατόπιν, στις 15-16 Μαρτίου 2008 στη Βέροια, όπου και αγωνιστικε εναντίον του Παλαιού Φαλήρου (65-52) στον ημιτελικό και της ομάδας των Εσπερίδων Καλλιθέας στον τελικό, οπότε και γνώρισε την ήττα με σκορ 53-67.«Για τρίτη σερί χρονιά κατέκτησαν το τρόπαιο οι Εσπερίδες, 67-53 την Πτολεμαΐδα», άρθρο στον ιστότοπο In.gr, 16 Μαρτίου 2008. Πιο πρόσφατα, στις 17-18 Απριλίου 2010, και πάλι στη Βέροια, όπου ηττήθηκε από τον Αθηναϊκό με σκορ 59-47 στον ημιτελικό,«Αθηναϊκός και ΦΕΑ στον τελικό» , άρθρο στον ιστότοπο BasketNet.gr, 17 Απριλίου 2010. κερδίζοντας εν τέλει τον Πανιώνιο Σμύρνης στο μικρό τελικό με σκορ 59-43.«Τρίτος στο Κύπελλο γυναικών ο Απόλλων Πτολεμαΐδας» , άρθρο στον ιστότοπο Zougla.gr, 18 Απριλίου 2010.

 Ευρωπαϊκή πορεία 
Ο Απόλλων Πτολεμαΐδας έχει λάβει μέρος τα τελευταία χρόνια στις παρακάτω διοργανώσεις εκτός συνόρων:
2000: Ronchetti Cup
2001: Ronchetti Cup
2003: FIBA Europe Cup for Women
2005: FIBA Europe Cup Women
2007: EuroCup Women
2008: EuroCup Women

 Πρόσφατες αγωνιστικές περίοδοι 
 2008-09 Κατά την αγωνιστική περίοδο 2008-09 ο Απόλλων Πτολεμαΐδας κατετάγη στην 6η θέση της τελικής κατάταξης, εξασφαλίζοντας με άνεση την παραμονή του στην κατηγορία. Ωστόσο δεν κατάφερε να κερδίσει κάποια από τις προνομιούχες θέσεις που οδηγούν στη συμμετοχή στο EuroCup Γυναικών. Στη διοργάνωση του Κυπέλλου γνώρισε την ήττα από τον Παναθηναϊκό με σκορ 67-69 κατά την Γ' Φάση με αποτέλεσμα να αποκλειστεί.«Η Πορεία ως το Final Four» , άρθρο στον ιστότοπο WePlayBall.gr, 6 Φεβρουαρίου 2009.

 2009-10 Κατά την αγωνιστική περίοδο 2009-10 ο Απόλλων αγωνίστηκε στο πρωτάθλημα της Α1 Εθνικής καταλαμβάνοντας την 4η θέση. Εκτός από την άνετη παραμονή της στην κατηγορία, η ομάδα εξασφάλισε παράλληλα και μία θέση για συμμετοχή στο EuroCup Γυναικών κατά τη νέα αγωνιστική περίοδο, δικαίωμα από το οποίο, ωστόσο, παραιτήθηκε.«Στο EuroCup ο Αρης» , άρθρο στον ιστότοπο WePlayBall.gr, 21 Ιουνίου 2010. Στα πλαίσια του θεσμού του Κυπέλλου Ελλάδος Γυναικών ο σύλλογος κατέκτησε το χάλκινο μετάλλιο στο φάιναλ φορ που διεξήχθη στη Βέροια, επικρατώντας με 59-43 του Πανιωνίου Σμύρνης.

 2010-11 Κατά την αγωνιστική περίοδο 2010-11 ο σύλλογος τερμάτισε στην 8η θέση του βαθμολογικού πίνακα. Στις υποχρεώσεις του Κυπέλλου, η ομάδα της Πτολεμαΐδας γνώρισε την ήττα με σκορ 53-67 από τον Αθηναϊκό κατά την Γ' Φάση, οπότε και αποκλείστηκε.«Προκρίθηκαν ΔΑΣΑΛ, Πρωτέας και Πανιώνιος», άρθρο στον ιστότοπο BasketNet.gr, 24 Οκτωβρίου 2010.

 2011-12 Κατά την αγωνιστική περίοδο, 2011-12 ο Απόλλων ολοκλήρωσε τις αγωνιστικές του υποχρεώσεις στη 12η και τελευταία θέση της βαθμολογίας με 3 νίκες, 18 ήττες και 1 μηδενισμό, καθώς δήλωσε αδυναμία συμμετοχής στον αγώνα του με τις Εσπερίδες Καλλιθέας.«Σεφτέ η Καλαμαριά, μηδενίστηκε η Πτολεμαϊδα!», άρθρο στον ιστότοπο SentraGoal.gr, 26 Νοεμβρίου 2011. Κατά συνέπεια υποβιβάστηκε απευθείας στην Α2 Εθνική.«Υποβιβάστηκε στην Α2 ο Απόλλων Πτολεμαΐδας», άρθρο στον ιστότοπο In.gr, 31 Μαρτίου 2012. Στο Κύπελλο Ελλάδος ο σύλλογος αποκλείστηκε κατά τη Β' Φάση, όπου γνώρισε την ήττα από τον Πρωτέα Βούλας με σκορ 59-51.«Νίκη-πρόκριση του Πρωτέα στο κύπελλο», άρθρο στον ιστότοπο WomenSports.gr, 20 Νοεμβρίου 2011.

 2012-13 Τη χρονιά 2012-13 η ομάδα της Πτολεμαΐδας έλαβε μέρος στο Πρωτάθλημα του 1ου Ομίλου Βορρά της Α2 Εθνικής Κατηγορίας, ολοκληρώνοντας τις αγωνιστικές της υποχρεώσεις στην 6η θέση του βαθμολογικού πίνακα.«Αποτελέσματα Α2 Βορρά: Στα μπαράζ για την άνοδο Ηρακλής και ΠΑΣ!», άρθρο στον ιστότοπο WePlayBall.gr, 24 Φεβρουαρίου 2013. Σε μία μεταβατική χρονιά για τη δομή των γυναικείων εθνικών πρωταθλημάτων, ο Απόλλων υποβιβάστηκε στο οικείο του τοπικό Πρωτάθλημα.«Υποβιβάστηκε η Πτολεμαΐδα, περιμένει η Κομοτηνή», άρθρο στον ιστότοπο InsideSports.gr, 5 Απριλίου 2013. Στα πλαίσια του θεσμού του Κυπέλλου ηττήθηκε με σκορ 73-42 από τον Παναθλητικό Συκεών, γνωρίζοντας τον αποκλεισμό στην 1η Αγωνιστική της Α' Φάσης.«Αποτελέσματα Κυπέλλου Ελλάδας Βορρά: Εύκολες προκρίσεις για Τιτάνες, Ηρακλή και Παναθλητικό!», άρθρο στον ιστότοπο WePlayBall.gr, 16 Σεπτεμβρίου 2012. Τον Αύγουστο του 2013 ανακοινώθηκε η απορρόφηση του γυναικείου τμήματος του Αρίωνα Πτολεμαΐδας από τον Απόλλωνα και η από κοινού συμμετοχή τους στο Πρωτάθλημα της Ε.ΚΑ.Σ.ΔΥ.Μ. Η συγχώνευση θα ολοκληρωθεί τυπικά το 2014.«Γυναικείο Μπάσκετ: Συνενώθηκαν Απόλλων και Αρίων!» , άρθρο στον ιστότοπο NeaPtolemaidas.gr, 14 Αυγούστου 2013.: 


 Διακεκριμένες καλαθοσφαιρίστριες 
  Αγλαΐα Καραδήμα
  Αγγελική Τοκμάκη
  Αφεντούλα Μαγαλιού
  Αναστασία Τσακμάκη
  Βασιλική Χωλοπούλου
  Βιβή Διαβολεμένου
  Έφη Καζαντζίδου
  Ελένη Κυρατζή
  Ελένη Μπαταούλα
  Ελένη Παπαδημητριού
  Ευγενία Κωτούλα
  Ευγενία Ντάμπη
  Ευτέρπη Κοτζαίτση
  Γεωργία Αθανασιάδου
  Καλλιόπη Καρανίκα   Λίζα Θωμαΐδη
  Μαρία Λογδανίδου
  Μαρία Μοσχοπούλου
  Μαρία Παπαβασιλείου
  Μαρία Χωλοπούλου
  Μαγδαληνή Καραμπατζάκη
  Ναυσικά Σταυρίδου
  Ουρανία Πρασσά
  Όλγα Κυρκοπούλου
  Πηνελόπη Βασιλείου
  Πανωραία Ντάλα
  Σίσσυ Πολυμένη
  Σοφία Κανονίδου
  Στρατονίκη Χωλοπούλου
  Σταυρούλα Σπανίδου  Έριν Μπαθ
  Εσάγια Μέρφι
  Κάιλι ΜακΛάρεν
  Κέιμι Νκέλε
  Κλόε Κερρ
  Κρίσταλ Σμιθ
  Κρίσι Φλόιντ
  Λατόγια Ντέιβις
   Μισέλ Γκρέκο
   Νεβρί Γιλμάζ
  Ντάνα Γουίνε
  Τατιάνα Ζότοβα
  Τιάνα Άμπρλιτς

 Τρέχουσα αγωνιστική περίοδος 
Κατά την αγωνιστική περίοδο 2025-2026, ο Γ.Α.Σ. Απόλλων Πτολεμαΐδας συμμετέχει στο Πρωτάθλημα Γυναικών που διοργανώνει η Ε.ΚΑ.Σ.ΔΥ.Μ. 

Ο Σύλλογος χρησιμοποιεί ως έδρα το Κλειστό Γυμναστήριο του 1ου-2ου Λυκείου Πτολεμαΐδας.

Καθήκοντα προπονητή ασκεί ο Κώστας Κυρατζής.

 Τμήματα υποδομών 
Η ομάδα των κορασίδων του Απόλλωνα Πτολεμαΐδας αναδείχθηκε Πρωταθλήτρια Ελλάδος κατά την περίοδο 2005-06.«Πρωταθλητές Κορασίδων» , πληροφορίες στον επίσημο ιστότοπο της Ε.Ο.Κ. Η ομάδα των νεανίδων κατέκτησε το Πρωτάθλημα Ελλάδος την περίοδο 2011-12.«Πρωταθλητές Νεανίδων» , πληροφορίες στον επίσημο ιστότοπο της Ε.Ο.Κ.«Πανελλήνιο Νεανίδων: Πρωταθλητής ο Απόλλων Πτολεμαΐδας», άρθρο στον ιστότοπο SportsHero.gr, 25 Ιουνίου 2012.

 Παραπομπές 

 Εξωτερικοί σύνδεσμοι 

Απόλλων Πτολεμαΐδας, επίσημη ιστοσελίδα γυναικείου τμήματος καλαθοσφαίρισης.
Απόλλων Πτολεμαΐδας, ιστοσελίδα της FIBA για το 2008. 
 «Απόλλων Πτολεμαΐδας – 20 χρόνια προσφοράς στον αθλητισμό», άρθρο στον ιστότοπο PrLogos.gr, 11 Αυγούστου 2009.
 https://www.facebook.com/ΓΑΣ-Απολλων-Πτολεμαιδας

Κατηγορία:Αθλητικοί σύλλογοι Κοζάνης
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΔΥ.Μ.
Κατηγορία:Ιδρύσεις αθλητικών συλλόγων το 1989
Κατηγορία:Ιδρύσεις ομάδων καλαθοσφαίρισης το 1989